|  |  |  |  |  |
| --- | --- | --- | --- | --- |
| Številka: | 43001-352/2021-28 |  | oznaka naročila: | A-157/21 S  |
| Datum: | 14.10.2021 |  | MFERAC: | 2431-21-001323/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Koncesija za izvajanje gospodarske javne službe rednega vzdrževanja in varstva državnih cest, ki so v upravljanju Direkcije RS za infrastrukturo - območje 4** |

**JN006075/2021-B01 - A-157/21; datum objave: 06.09.202**

**Datum prejema: 14.10.2021   09:43**

**Vprašanje:**

Dne 29.09.2021, 12:57 ste objavili odgovor: Tehnično opremo iz točke 2.2 Priloge 2 uredbe lahko zagotavlja katerikoli gospodarski subjekt, ki nastopa v ponudbi. Slednji se lahko v skladu z 81. členom ZJN-3 sklicuje na zmogljivosti drugih subjektov, ki ne bodo neposredno sodelovali pri izvajanju koncesije (npr. podjetje, ki daje gradbeno mehanizacijo v najem). Tak subjekt ne šteje za podizvajalca, mora pa zanj ponudnik predložiti ESPD obrazec in dokazilo o razpolaganju s tehnično opremo v skladu s 1. odstavkom 81. člena ZJN-3.
Dne 29.09.2021, 12:57 ste objavili tudi odgovor: Če lastnik objekta neposredno ne bo sodeloval pri izvajanju koncesije, ga ni potrebno vključiti kot partnerja ali nominirati kot podizvajalca, mora pa zanj ponudnik predložiti ESPD obrazec in dokazilo o razpolaganju s tehnično opremo v skladu s 1. odstavkom 81. člena ZJN-3.
Dne 30.09.2021 pa ste objavili Spremembo razpisne dokumentacije s katero ste spremenili Navodila za pripravo ponudbe in sicer: Šteje se, da ponudnik razpolaga z ustrezno opremo, če jo ima ponudnik / katerikoli partner / podizvajalec v lasti, ali ima ponudnik / katerikoli partner / podizvajalec zagotovljeno njeno neomejeno uporabo na kateri koli drugi pravni podlagi za čas trajanja koncesije.
Glede na vse navedeno, vas ponovno prosimo za jasno pojasnilo glede sklicevanja na zmogljivosti drugih subjektov, ki ne bodo neposredno sodelovali pri izvajanju koncesije, bodo pa ponudniku zagotovili tehnično opremo in objekt za vzdrževalno enoto.

**Odgovor:**

Iz vprašanja ni razvidno v čem pogoj ni razumljiv, zato naročnik na vprašanje ne more natančno odgovoriti.

Naročnik kljub temu pojasnjuje, da se ponudnik glede tehničnih zmogljivosti lahko sklicuje na zmogljivosti drugih subjektov.

Ponudnik / katerikoli partner / podizvajalec ima tehnično opremo v lasti, ali ima ponudnik / katerikoli partner / podizvajalec zagotovljeno njeno neomejeno uporabo na kateri koli drugi pravni podlagi za čas trajanja koncesije. Gospodarski subjekti si lahko zagotovijo neomenjeno uporabo tehničnih zmogljivosti tudi s subjektom katerih zmogljivosti uporablja. Navedeno seveda ne velja za tehnično opremo iz točke 3.3. Priloge 2 uredbe, ki jo mora imeti v lasti kandidat oziroma katerikoli partner pri skupni ponudbi.